कोई बाधा नहीं आ रही। देखिएगा, आयुष्मान भारत योजना एक क्रांति लाएगी। देखिए कि निजी अस्पताल इस योजना से जुड़े। कई लोग प्राइवेट पब्लिक पार्टनरशिप के तहत जुड़ने को तैयार हैं। कई लोगों ने जिलों में जमीन खोजना शुरू कर दिया है कि यह योजना शुरू होगी, तो वहां अस्पताल बनाना पड़ेगा। जिन राज्यों के साथ हमारे समझौते हुए हैं, उनसे हमने कहा है कि आप अपने यहां निजी अस्पतालों को नियंत्रित करने की दिशा में सोचें। अभी सारे राज्यों के स्वास्थ्य मंत्रियों की बैठक में हमने कहा कि हमने जो नियम-कायदे बनाएं हैं, उनका पालन कराएं। मुझे लगता है कि इस दिशा में कारगर कदम बढ़ाया गया है।